Document ID: /roh_data/filtered/fineweb-2-filterrobots_roh.jsonl.gz/56871

Uschia pudain nus preschentar a Vus oz ensemen cun Gian Stecher, il dirigent da la Musica da Domat, in'ura plain musica nova. Sin il DC èn da chattar tranter auter differents tocs tradiziunals che vegnan preschentads a chaschun da las festas ecclesiasticas da Domat. U er il toc «Ceremony» ch'ils da Domat han laschà cumponer aposta dal cumponist englais Jonathan Bates. La Musica da Domat ha er vulì perpetnisar differents arranschaments dal dirigent Gian Stecher sin quest DC. Uschia per exempel «Buna notg, dorma bain» en ina versiun acapella, per la quala Acavoce ha perfin dà in pitschen comeback.